นายกรัฐมนตรี ยืนยันยังไม่ปรับ ครม. หลัง 4 รมต.ยื่นใบลาออก ขอเวลาตัดสินใจตอบรับเป็นบัญชีนายกรัฐมนตรีของพรรคการเมือง ไม่เกิน 8 กุมภาพันธ์นี้
นายกรัฐมนตรี ยืนยันยังไม่ปรับ ครม. หลัง 4 รมต.ยื่นใบลาออก ขอเวลาตัดสินใจตอบรับเป็นบัญชีนายกรัฐมนตรีของพรรคการเมือง ไม่เกิน 8 กุมภาพันธ์นี้พลเอก ประยุทธ์ จันทร์โอชา นายกรัฐมนตรี กล่าวว่า จะไม่มีการปรับคณะรัฐมนตรีกรณีที่รัฐมนตรี 4 คน ลาออกจากตำแหน่ง เพราะเชื่อว่าไม่มีปัญหาในเรื่องการทำงาน เพราะ 3 กระทรวงที่มีรัฐมนตรีลาออก มีตำแหน่งรัฐมนตรีช่วยว่าการกระทรวง ที่สามารถทำงานต่อได้อยู่แล้ว จึงไม่ต้องกังวลว่าใครจะทำงานต่อ ขณะที่กระทรวงที่ไม่มีรัฐมนตรีช่วย ระเบียบสำนักนายกรัฐมนตรี ก็ระบุให้รัฐมนตรี และรองนายกรัฐมนตรี ที่กำกับดูแลรับผิดชอบได้ ซึ่งการที่รัฐมนตรีเข้าพบเมื่อช่วงเช้า เพื่อแจ้งความประสงค์ที่จะลาออกไปทำงานทางการเมืองและไม่สามารถขัดข้องได้ แม้จะเสียดายความสามารถในการทำงาน ที่ช่วยในการทำงานตลอดเวลาที่ผ่านมาส่วนการตัดสินใจทางการเมืองของตนเองนั้น นายกรัฐมนตรี กล่าวว่า ขอให้รอพรรคการเมืองเทียบเชิญ แล้วตนเองจะพิจารณาว่านโยบายพรรค สามารถทำงานได้ด้วยหรือไม่ ทั้งนี้ขอเวลาในการพิจารณา เพราะกฎหมายกำหนดไว้แล้วว่าพรรคการเมืองต้องเสนอบัญชีรายชื่อนายกรัฐมนตรี ในช่วง 4-8 กุมภาพันธ์นี้ ขณะเดียวกันนายกรัฐมนตรีเตรียมหารือ กกต. ดูข้อกฎหมาย ภายใน 1-2 วันนี้ ในการทำหน้าของนายกรัฐมนตรี เช่น การลงพื้นที่เยี่ยมประชาชน การจัดประชุม ครม. นอกสถานที่ /รายการศาสตร์พระราชา และช่องทางโซเชียลมีเดียส่วนตัว เพื่อไม่ทำให้เกิดปัญหาทางการเมืองต่อไป และเพื่อไม่ให้ขัดกับข้อกฎหมาย พร้อมย้ำว่าจะยังคงปฏิบัติหน้าที่ในตำแหน่งนายกรัฐมนตรีต่อไป เช่นเดียวกับตำแหน่งหัวหน้า คสช. ที่ต้องปฏิบัติหน้าที่จนกว่าจะมีรัฐบาลใหม่เข้ามา